段國璋

段國璋（），號王屋，河南懷慶府濟源縣人，明末清初政治人物。

生平
出于济源知县史记言门下，万历三十七年（1609年）己酉科河南乡试第四十七名举人，四十一年（1613年）癸丑科進士《萬曆四十一年癸丑科進士履歷》：段國璋，王屋，诗三房，辛卯八月十一日生。济源人，己酉鄉試四十七名，会试一百六十四名，三甲十六名。户部政，授萊州府推官，戊午山西同考，甲子補工科給事中，管王恭三厂，……节慎库，乙丑升禮科右，升刑科左，巡青，丁卯升户科都，加太常寺少卿，加右副都，巡视光禄，仍加四品服俸，升太常寺少卿、四夷馆，养病，京察。。授莱州府推官，多所平反。天啟中官工科给事中《明熹宗哲皇帝实录卷之六十》：天啟五年六月，工科给事中叚国璋疏言贵州总督蔡复一便宜措饷一疏，欲开事例以济然眉，但就中款项，如纳贡、纳廪、纳增、纳附，则雪案萤窗之苦不敢望，白镪青蚨之荣，饶资厚橐之家直凌驾乎？章甫缝掖之上，岂盛世崇文重道之治哉！ 上然其言。，升户科都给事中，值庄烈帝初立，疏劾吏部尚书周应秋《崇祯长编卷之三》：天啟七年十一月，户科都给事中叚国璋再疏糾冢臣周应秋会推枢臣疏，插入崔呈秀一叚，逄迎献煝，不难破二百余年之例，两拥戴，一无君无亲之人。报闻。，逆阉虽诛，红案未定，朝议以崔呈秀发锦衣田尔耕讯，国璋争之曰：以田审崔，是何异以崔审崔也。一时以为确论。崇禎元年九月，升太常寺少卿、提督四夷馆《崇祯长编卷之十三》：崇祯元年九月，升叚国璋、张振秀各太常寺少卿提督四彛馆，刘大受、姚应嘉各太仆寺少卿添注，杨文岳礼科都给事中。。二年四月以阉党被削籍。济邑旧有土城，岁久倾圮，流寇由晋入豫，邑当其冲，国璋时归里，甃之以砖，贼至，登陴固守，邑西北连亘太行，与河内接境，饥民起为盗，窟穴其中，河内令王汉思剿之，苦乏饷，国璋倾赀犒师，卒平衆盗，两邑获安《河南通志》。明亡入清，以荐起任大理寺左寺正，顺治四年三月，升通政使司左参议，五年八月升右通政，七年三月升太常寺卿，八年奉旨祭告济渎，锦衣归里，时人以为荣，门人有登显仕者，未尝干以私，乡里有不便者，嘿解之，终亦不与人言。八年八月，以加上皇太后尊号覃恩，加工部左侍郎，时以兵饷不足，议增豫省漕粮十万，亟言于司农，罢之。十年二月，以年老致仕。十八年卒，赐祭葬如例。康熙五年祀乡贤《济源县志》。

 家族 
曾祖段縉。祖父段相。父段可行，儒官；中子。

子段昌祚，字西美，顺治丙戌进士，官工部主事。孙段无技，荫官贡监生。段有容，荫恩监生，候选光禄寺典薄。段补衮，荫恩监生。曾孙段志熙，以曾祖段国璋荫仕至浙江布政使。

在县東門外建有司空园，又名樂餘園。又有“父子兄弟科甲坊”，为侍郎段国璋建。

参考文献

Category:萬曆三十七年己酉科河南鄉試舉人
G
Category:济源人
Category:明朝萊州府推官
Category:明朝工科給事中
Category:明朝戶科都給事中
Category:明朝太常寺少卿
Category:清朝大理寺正
Category:清朝通政使司參議
Category:清朝通政使司通政
Category:清朝太常寺卿
Category:清朝工部左侍郎